Diari Oficial de la Generalitat Valenciana


Sumari del DOGV 8064, del 16-06-2017 (2017/4502)

RESOLUCIÓ de 22 de maig de 2017, del director de l'Agència Valenciana de Foment i Garantia Agrària, per la qual es publiquen les ajudes concedides en la convocatòria 2016 a l'empara de l'Ordre 13/2016, de 6 de juny, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aproven les bases de les ajudes a les inversions en millora de les condicions de transformació i comercialització de productes agrícoles, finançades per FEADER, en el marc del Programa de desenvolupament rural de la Comunitat Valenciana per al període 2014-2020.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8064

Data del DOGV
:   16-06-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/4502


Data del document
:   22-05-2017

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 22 de maig de 2017, del director de l'Agència Valenciana de Foment i Garantia Agrària, per la qual es publiquen les ajudes concedides en la convocatòria 2016 a l'empara de l'Ordre 13/2016, de 6 de juny, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aproven les bases de les ajudes a les inversions en millora de les condicions de transformació i comercialització de productes agrícoles, finançades per FEADER, en el marc del Programa de desenvolupament rural de la Comunitat Valenciana per al període 2014-2020. [2017/4502]  
L'Ordre 13/2016 estableix les bases reguladores de les ajudes a les inversions en millora de les condicions de transformació i comercialització dels productes agrícoles, que estan cofinançades amb fons FEADER, fons de la Generalitat Valenciana, i fons del Ministeri d'Agricultura i Pesca, Alimentació i Medi Ambient. Aquestes ajudes van ser convocades per a l'any 2016 mitjançant una Resolució de 7 de juliol de 2016, del director de l'Agència Valenciana de Foment i Garantia Agrària (AVFGA).  
El llistat de sol·licituds que, després de superar tots els controls establits es van considerar aptes per a la seua valoració per les seccions d'indústries agràries de les direccions territorials, van ser traslladades a la comissió d'avaluació establida en el punt 2 de l'article 14 de l'Ordre 13/2016, de 6 de juny, que va procedir a la seua baremació conjunta amb data 23 de març de 2017, segons consta en l'acta de la reunió de la comissió.  
Les ajudes van ser adjudicades mitjançant les corresponents resolucions de la directora general de Desenvolupament Rural i Política Agrícola Comuna de 20 d'abril de 2017.  
En l'apartat 4 de l'article 16 de l'esmentada ordre, es disposa que la resolució de la convocatòria serà publicada en el Diari Oficial de la Generalitat Valenciana, i les resolucions individuals i condicions particulars notificades a cada un dels beneficiaris.  
En virtut d'això, resolc:  
  
Primer  
Publicar les ajudes aprovades que s'especifiquen en l'annex davall l'epígraf 1, «Sol·licituds aprovades».  
  
Segon  
Publicar les ajudes denegades amb dret a reconsideració en la convocatòria següent i que figuren en l'annex sota l'epígraf 2, «Sol·licituds desestimades per falta de disponibilitats pressupostàries».  
  
Tercer  
Publicar les ajudes denegades per no arribar a la puntuació mínima en la fase d'avaluació i que figuren en l'annex sota l'epígraf 3, «Sol·licituds desestimades per no aconseguir la puntuació mínima (menys de 6 punts)».  
  
Quart  
Publicar la relació d'expedients finalitzats per renúncia expressa del sol·licitant i que figuren en l'annex sota l'epígraf 4, «Sol·licituds desestimades per renúncia expressa del sol·licitant».  
  
Cinqué  
Publicar la relació d'expedients desestimats per no completar la documentació sol·licitada, i que figuren en l'annex sota l'epígraf 5, «Sol·licituds desestimades per no completar documentació».  
  
Sisé  
Publicar la relació d'expedients denegats per causes diverses i que figuren en l'annex sota l'epígraf 6, «Sol·licituds desestimades per diversos motius (sol·licitant no elegible, inversió no elegible, etc.)».  
  
València, 22 de maig de 2017.- El director de l'Agència Valenciana de Foment i Garantia Agrària: Francisco Rodríguez Mulero.